recursal/SuperWikiNEXT-32B huggingface dataset:
**מאיר בנאי - האלבום האקוסטי** הוא חלק מתוך אלבום האוסף "כמה אהבה" שיצא גם בצורה עצמאית. "כמה אהבה" הוא אוסף ראשון וכפול של שירי מאיר בנאי שיצא בשנת 2002. האוסף הורכב משני דיסקים - הראשון "כמה אהבה האוסף" שכלל 18 ממיטב להיטיו של בנאי ובהם "בשם האהבה", שיר חדש שנכתב במיוחד עבור האוסף, ודיסק שני, "האלבום האקוסטי", שכלל 10 שירים בביצועים אקוסטיים שהוקלטו במיוחד עבור האוסף. האלבום "האלבום האקוסטי" כלל שמונה שירים אותם הקליט בנאי בליווי משה לוי על הפסנתר ואקורדיאון ועוד שניים אותם הקליט בנאי בשיתוף פעולה ראשון עם אחיו, אביתר בנאי - ביצוע של מאיר לשירו של אביתר "יש לי סיכוי" וביצוע משותף של שניהם לשירו של מאיר "אצלך בעולם". בין השירים שהוקלטו במיוחד לאלבום האקוסטי היו גם "הגשם הראשון" שהיה השיר הראשון אותו כתב בנאי ומעולם לא הוקלט והשיר "רכה כמו משי" אותו כתב בנאי לאריק סיני ומעולם לא הקליט אותו בעצמו.
את האוסף ערך דרור נחום וניהול הפרויקט היה של חיים שמש. האוסף הגיע במהרה למעמד אלבום זהב ובהמשך למעמד אלבום פלטינה. לאור התגובות הנלהבות מהדיסק השני האקוסטי הוא יצא בהמשך כדיסק בפני עצמו.

רשימת הקטעים באלבום
-------------------


| מס' | שם | משך |
| --- | --- | --- |
| 1. | אל המנוחה | 2:57 |
| 2. | רכה כמו משי | 3:10 |
| 3. | מחפש את הכיוון | 4:12 |
| 4. | לבד | 4:42 |
| 5. | כמו ציפור מעל הים | 3:12 |
| 6. | אליה | 4:29 |
| 7. | ברחוב הזה | 4:08 |
| 8. | הגשם הראשון | 2:34 |
| 9. | יש לי סיכוי | 2:07 |
| 10. | אצלך בעולם | 4:23 |

רשימת המשתתפים באלבום
---------------------

* משה לוי - הפקה מוזיקלית, פסנתר, אקורדיאון, פנדר רודס
* מאיר בנאי - שירה וגיטרה
* עיצוב עטיפה: יהודה דרי
* מפיק: חיים שמש

קישורים חיצוניים
----------------

* האלבום כמה אהבה ביוטיוב הרשמי של מאיר בנאי
* האלבום האקוסטי ביוטיוב הרשמי של מאיר בנאי

| מאיר בנאי |
| --- |
| אלבומים | מאיר בנאי (1984) • גשם (1987) • הצבעים משתנים (1990) • וביניהם (1992) • מנגינת הנדודים (1996) • לב סדוק (2001) • האלבום האקוסטי (2002) • שמע קולי (2007) |
| מיני אלבומים | דומינו (1999) |
| הופעות | הופעה חיה (1989) • כמו אגם רוגע (2011) |
| אוספים | כמה אהבה (2002) |
**אחרי עשרים שנה** הוא אלבום הסולו השלישי של המוזיקאי שמוליק קראוס, שיצא בשנת 1988 בהוצאת הד ארצי.

הפקה
----

האלבום, כקודמו "גלגל מסתובב", הוא תוצר של שיתוף פעולה בין קראוס למוזיקאי אילן וירצברג. קראוס הלחין 9 מתוך עשרת שירי האלבום, למילותיו של הפזמונאי יענקל'ה רוטבליט, בעוד וירצברג עיבד את השירים וניגן בכולם. חריג היה השיר "מונה" שנכתב על ידי שמוליק צ'יזיק, ומוקדש לזכרה של מונה זילברשטיין שהייתה מיודדת הן עם צ'יזיק והן עם קראוס.

מבין שירי האלבום הצליח במיוחד שיר הנושא, שנהפך לאחד השירים האהובים בתולדות המוזיקה הישראלית וזכה לגרסאות כיסוי רבות, בין היתר מפי אתי אנקרי, עמיר בניון ורוקפור. כן הצליחו השירים "השיר החי", אם", "באמצע הרומן" (ששימש שיר הנושא של הסרט "נישואים פיקטיביים") ו"רואים רחוק רואים שקוף", שיצא כסינגל עוד בשנת 1982 ונכלל לראשונה באלבום זה.

לעטיפת האלבום, וכן לצילום של קראוס המלווה אותה, אחראי האמן יגאל תומרקין.

רשימת רצועות
------------

מילות השירים נכתבו על ידי יענקל'ה רוטבליט (למעט היכן שמצוין אחרת), המוזיקה לשירים הולחנה על ידי שמוליק קראוס (למעט היכן שמצוין אחרת).

| מס' | שם | מילים | לחן | משך |
| --- | --- | --- | --- | --- |
| 1. | אחרי עשרים שנה |   |   | 4:50 |
| 2. | ירח מלא |   |   | 3:47 |
| 3. | השיר החי |   |   | 3:19 |
| 4. | פשוט אהבה |   |   | 3:04 |
| 5. | אם |   |   | 4:00 |
| 6. | באמצע הרומן |   |   | 3:33 |
| 7. | מונה | שמוליק צ'יזיק | שמוליק צ'יזיק | 3:23 |
| 8. | הו ארץ אהבתי |   |   | 3:28 |
| 9. | גיטרה |   |   | 4:40 |
| 10. | רואים רחוק רואים שקוף |   |   | 3:03 |
| **משך כולל:** | **37:07** |

השתתפו בהקלטות
--------------

* שמוליק קראוס – שירה
* אילן וירצברג – גיטרות, קלידים, סינתיסייזר
* אלון נדל – גיטרה בס
* אלון אולארצ'יק – גיטרה בס
* מיקי שביב – גיטרה בס
* מאיר ישראל – תופים
* אבנר קנר – פסנתר

קישורים חיצוניים
----------------

* האלבום אחרי עשרים שנה באתר Discogs
**דוקטרינת זוננפלד** (באנגלית: **The Sonnenfeldt Doctrine**) היא דוקטרינה אמריקאית משתמעת ולא רשמית משנת 1975, לפיה כדי להימנע ממלחמת עולם שלישית, עלולה ארצות הברית להימנע מסיוע לבנות בריתה באירופה אם תותקפנה בידי ברית המועצות.

הדוקטרינה הוזכרה לראשונה בכתבי העת וושינגטון פוסט והראלד טריביון הבין-לאומי במאמרים מיום 22 במרץ 1976, בהם צוין כי הדוקטרינה הוצגה על ידי הלמוט זוננפלד, יועץ במחלקת המדינה של ארצות הברית, לפני כינוס של שגרירי ארצות הברית במזרח אירופה וברית המועצות שנערך בדצמבר 1975. בהרצאתו הביע זוננפלד את דעתו שבמהלך הזמן לא תוכל ברית המועצות לשמר את השפעתה במדינות הלוויין שלה, וסכסוכים דוגמת המרד ההונגרי ב-1956 והפלישה הסובייטית לצ'כוסלובקיה בעקבות האביב של פראג ב-1968, עלולים להוביל למלחמת עולם שלישית. דברים אלה התפרשו בעולם, לאחר פרסומם, כנכונות אמריקאית להפקיר ארצות אלה בידי ברית המועצות כדי למנוע מלחמת עולם.

בתגובה הוכחשה קיומה של "דוקטרינת זוננפלד" ונטען שלא זאת הייתה כוונתו של זוננפלד, אלא ניסיון לחזות התרחשויות עתידיות. בארצות מזרח אירופאיות הפרסום גרם לחששות, במיוחד ברומניה, שניהלה מדיניות חוץ עצמאית וחששה מהתערבות סובייטית.

ההתפתחויות הפוליטיות, התפרקות ברית ורשה והתפרקות ברית המועצות, הוכיחו את נכונות תחזיותיו של זוננפלד.

הערות שוליים
------------

1. ↑  SFERELE DE INFLUENTA (ברומנית)
2. ↑  The "Sonnenfeldt Doctrine": Then and now (באנגלית)
**שנג'ואו 15** (בסינית: **神舟十五号**, פיניין: **Shénzhōu 15**) היא טיסת חלל סינית ששוגרה ב-29 בנובמבר 2022. בצוות היו שלושה טייקונאוטים של צבא השחרור העממי בטיסה לתחנת החלל טיאנגונג לשהייה של כחצי שנה.

המשימה כללה ביקור בתחנת החלל, פירוק חלליות מטען, פעילות חוץ-רכבית וביצוע מחקרים.

לפני השיגור חללית שימשה חללית חירום לשנג'ואו 14.

צוות
----

* פיי ג'ונלונג - מפקד הצוות
* דן צין מין - מהנדסת טיסה
* צ'זאן לו ‏(Zhang Lu)- מהנדס טיסה

תיאור משמימה
------------

החללית שוגרה ב-29 בנובמבר מכן שיגור מס' LA-4 במרכז שיגור הלוויינים ג'יוצ'ואן בעזרת משגר מדגם צ'אנגג'נג 2F. לאחר כ-6 שעות החללית התחברה לתחנת החלל. בהמשך נפתחו הפתחים וצוות החללית עבר לתחנת החלל. באותה עת בתחנת החלל שהה צוות של חללית "שנג'ואו 14". החלה העברה מסודרת של אחריות על תחנת החלל לצוות החדש. ב-4 בדצמבר חללית "שנג'ואו 14" עם צוותה עזבו את תחנת החלל. צוות "שנג'ואו 15" החל בעבודה הסדירה.

במשך פעילות הצוות לתחנת החלל הייתה מחוברת חללית מטען Tianzhou-5 וצוות פעל לפירוק המטען שלה. היא עזבה את תחנת החלל בספטמבר 2023.

ב-9 בפברואר 2023 פיי ג'ונלונג וצ'זאן לו ביצעו פעילות חוץ-רכבית שנמשכה כ-7 שעות. המטרה הייתה התקנת ציודים נוספים בחלק החיצוני של מודול Mengtian.

ב-28 בפברואר 2023 פיי ג'ונלונג וצ'זאן לו ביצעו פעילות חוץ-רכבית נוספת. לא דווח על משך הפעילות ומטרתה.

ב-30 במרץ 2023 פיי ג'ונלונג וצ'זאן לו ביצעו פעילות חוץ-רכבית נוספת. לא דווח על משך הפעילות ומטרתה.

ב-15 באפריל 2023 פיי ג'ונלונג וצ'זאן לו ביצעו פעילות חוץ-רכבית נוספת. לא דווח על משך הפעילות שמהלכה הותקנו ציודים נוספים בחלק החיצוני של תחנת החלל.

ב-10 במאי לתחנת החלל שוגרה חללית מטען Tianzhou-6 שהתחברה לתחנת החלל.

ב-30 במאי לתחנת החלל הגיע חללית שנג'ואו 16. החל תהליך מסודר של העברת אחריות על תחנת החלל צוות החדש. 

ב-3 ביוני חללית התנתקה מתחנת החלל ונחתה בהצלחה באזור מדבר גובי עם אותו צוות שהיה בהמראה.

קישורים חיצוניים
----------------

ויקישיתוף מדיה וקבצים בנושא **שנג'ואו 15** בוויקישיתוף
* תיאור המשימה באתר spacefacts
* סרטונים על פעילות חוץ רכבית שבוצע

הערות שוליים
------------



| תוכנית שנג'ואו |
| --- |
| משימות לא מאוישות | שנג'ואו 1 • שנג'ואו 2 • שנג'ואו 3 • שנג'ואו 4 • שנג'ואו 8 | דגל סין העממית |
| משימות מאוישות | שנג'ואו 5 • שנג'ואו 6 • שנג'ואו 7 • שנג'ואו 9 • שנג'ואו 10 • שנג'ואו 11 • שנג'ואו 12 • שנג'ואו 13 • שנג'ואו 14 • שנג'ואו 15 • שנג'ואו 16 • שנג'ואו 17 • שנג'ואו 18 |
**ערפד מדומה גדול** (שם מדעי: *Megaderma lyra*) הוא מין של עטלף מהסוג ערפד מדומה שבמשפחת הערפדים המדומים החי בדרום אסיה ודרום-מזרח אסיה. עטלף זה הוא קרובו לסוג של ערפד מדומה זוטר, אם כי לעיתים הוא משויך לסוג ומין יחיד - *Lyroderma*.

מאפיינים
--------

זהו מין עטלף בגודל של 6.5 עד 9.5 ס"מ ומשקל 40 עד 60 גרם בממוצע. הוא בעל פרווה צפופה בצבע כחול-אפור כהה והוא חסר זנב ובעל אוזניים גדולות. הוא בעל עלה-אפי גדול בקצה החוטם ובעל שיניים חדות מותאמות ללעיסת בשר.

העטלף הוא צייד פעיל לילה הניזון בעיקר מחרקים ושאר פרוקי-רגליים גדולים אך לא יהסס לטרוף גם חולייתנים כמו עכברים, זוחלים, עופות קטנים ואף עטלפים אחרים שאותם הוא הורג בנשיכה חזקה. בימים הוא נח במערות או בחללי עצים.

תפוצת העטלף היא באזורים הטרופיים של דרום ודרום מזרח אסיה בין אפגניסטן עד תאילנד.

קישורים חיצוניים
----------------

ויקישיתוף מדיה וקבצים בנושא **ערפד מדומה גדול** בוויקישיתוף
* ערפד מדומה גדול, באתר ITIS (באנגלית)
* ערפד מדומה גדול, באתר NCBI (באנגלית)
* ערפד מדומה גדול, באתר האנציקלופדיה של החיים (באנגלית)
* ערפד מדומה גדול, באתר GBIF (באנגלית)

הערות שוליים
------------

1. ↑  ערפד מדומה גדול באתר הרשימה האדומה של IUCN

| ערפדים מדומים |
| --- |
| ערפד מדומה | ערפד מדומה זוטר • ערפד מדומה גדול |  |
| ערפד מדומה אף-דיסק (סוג ומין יחיד) | ערפד מדומה אף-דיסק |
| ערפד מדומה אף-לב (סוג ומין יחיד) | ערפד מדומה אף-לב |
| עטלף צהוב-כנף (סוג ומין יחיד) | עטלף צהוב-כנף |
| עטלף רפאים (סוג ומין יחיד) | עטלף רפאים |
פירוש נוסף ערך זה עוסק בסדרת טלוויזיה אמריקנית. אם התכוונתם למטוס קל מתוצרת ביצ'קראפט, ראו ביצ'קראפט בוננזה.

לוגו הסדרה, על רקע מפת זירת ההתרחשות
**בוננזה** (באנגלית: **Bonanza**) היא סדרת טלוויזיה אמריקנית בסוגת מערבון, ששודרה ברשת NBC מספטמבר 1959 עד ינואר 1973, והייתה סדרת הטלוויזיה הראשונה שצולמה בצבע. זירת ההתרחשות שלה היא המערב הפרוע, בשנות ה-60 של המאה ה-19. היוצר והמפיק המקורי של הסדרה היה דייוויד דורטורט. במשך 14 עונות הסדרה הופקו 430 פרקים.

גיבורי הסדרה הם בני משפחת קרטרייט, שמנהלים חווה גדולה בשם הפונדרוסה בנבדה, בסמוך לאגם טאהו - האב האלמן בן (לורן גרין), והבנים (מאמהות נפרדות) אדם (פרנל רוברטס), הוס (דן בלוקר) וג'ו (מייקל לנדון). העיר הקרובה ביותר לחוותם היא וירג'יניה סיטי.

בשנים 1967-1964 זכתה הסדרה לרייטינג הגבוה ביותר בארצות הברית, ובשנת 1965 השחקן פרנל רוברטס עזב לטובת הקולנוע ולצוות נוספו שחקנים חדשים. השחקן מייקל לנדון כתב וביים חלק מהפרקים בעונות האחרונות. במאי 1972 מת השחקן דן בלוקר, ובינואר 1973 הסדרה בוטלה.

לסדרה הופקו מספר סרטי המשך לטלוויזיה: "בוננזה: הסרט" (1988), "בחזרה לבוננזה" (1993), "בוננזה: השיבה" (1993), בוננזה: מתקפה" (1995) ו"בוננזה: הדור הבא" (1995). בשנת 2001 צולמו באוסטרליה 20 פרקים של סדרת המשך בשם "פונדרוסה".

אחד מפרקי הסדרה זכה בפרס פרש הברונזה בשנת 1970.

קישורים חיצוניים
----------------

ויקישיתוף מדיה וקבצים בנושא **בוננזה** בוויקישיתוף

* "בוננזה", במסד הנתונים הקולנועיים IMDb (באנגלית)
* "בוננזה", באתר AllMovie (באנגלית)
* "בוננזה", באתר Rotten Tomatoes (באנגלית)
* "בוננזה", באתר Metacritic (באנגלית)
* "בוננזה", באתר אידיבי
* "בוננזה", במסד הנתונים הקולנועיים KinoPoisk (ברוסית)
* בוננזה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007369778705171
* BNE: XX5372575
* GND: 4684144-1
* LCCN: n86005947
* MusicBrainz work: 8de427e0-9650-4be4-aac3-9a987eee3d2b
* VIAF: 175028070
* WorldCat (עם VIAF): 175028070

 |
**שטח הפקר** (באנגלית: **No Man's Land**) היא סדרת טלוויזיה, המשודרת החל מינואר 2021 בערוץ HOT3.

סקירה
-----

הסדרה שטח הפקר היא סדרת דרמה טלוויזיונית שנוצרה בהפקת חברת שירות הסטרימינג הולו. הסדרה נכתבה על ידי התסריטאים עמית כהן ורון לשם, הופקה על ידי איתן מנצורי ומריה פלדמן ובוימה על ידי עודד רסקין.

הסדרה עלתה לאוויר בשנת 2020 ושודרה בלמעלה מ־67 מדינות. הסדרה הגיעה לשיאי רייטינג, זכתה לשבחי המבקרים וקיבלה את פרס "סדרת הדרמה הטובה ביותר לשנת 2020" בפסטיבל טלוויזיה באנגליה.

סצנות המלחמה צולמו במרוקו.

עלילה
-----

סיפור המסגרת מתמקד באנטואן, צעיר צרפתי שאחותו נרצחה בפיגוע מסתורי בקהיר לפני כמה שנים. אנטואן עצמו לא האמין שהאחות אכן נהרגה באותו פיגוע. כמה שנים לאחר שהוא עוזב את קהיר לאחר שקיבל את החפצים שהותירה וזיהה את גופתה, הוא רואה באחד הסרטונים שיוצאים מהמערכה בצפון סוריה, הוא רואה לוחמת YPJ שמזכירה את אחותו. אנטואן מסתנן לסוריה בניסיון לאתר את אחותו האבודה ונחשף למציאות באזור ולמלחמת האזרחים שמרחשת שם. הסדרה משלבת את ההווה בסוריה עם פלאשבקים למה שקרה במדינות המוצא של הדמויות: בסיפור הרקע של אנטואן ואחותו, בסיפורם של שלושה חברים בריטיים a.s המלכה שמשתלבים בכוחות המדינה האסלאמית ועוד. העלילה עוקבת אחר המסע של אנטואן באזור שמתחיל בטורקיה וממשיך בסוריה.

במקביל לסיפור של אנטואן, יחידת הנשים והמתנדבים המערביים שהצטרפו ללחימה לצד הנשים, הסדרה גם עוקבת אחרי סיפורים של מתנדבים מערביים הלוחמים בצד השני של הכוחות - צעירים מערביים מוסלמים (או שהתאסלמו) שהתגייסו לשורות דאעש במלחמה נגד הציוויליזציה המערבית.

שחקנים ודמויות
--------------

* נאסר אל-שאמרי, "אבו מוסעב אל-מסרי": ג'יימס קרישנה פלויד: מפקד צבאי יליד בריטניה.
* ג'ו בן אייד - איעד בל טאגי
* ג'וליה פאורה - לורן
* פליקס מואטי - אנטואן האבר
* ג'יימס פיורפוי - סטנלי, מפעיל מהמוסד
* דין רידג' - פול וילקינס
* מלאני ת'יירי - אנה האבר
* סוהיילה יאקוב - סאריה
* אניה סאיתרן - אווה
* רודה סניאוגלו - המפקדת אדר
* לוק הורנסבי - לואיס קינטרו

קישורים חיצוניים
----------------

* 

* אתר האינטרנט הרשמי של שטח הפקר

* "שטח הפקר", במסד הנתונים הקולנועיים IMDb (באנגלית)

* "שטח הפקר", באתר Rotten Tomatoes (באנגלית)

* "שטח הפקר", באתר Metacritic (באנגלית)

* "שטח הפקר", במסד הנתונים הקולנועיים KinoPoisk (ברוסית)
* קדימון הסדרה שטח הפקר, באתר יוטיוב

הערות שוליים
------------

1. ↑  ליטן לשינר, ‏שטח הפקר: ביקורת סדרה, באתר "סרט", 24 בינואר 2021
2. ↑  דורון ברוש, ‏"שטח הפקר": מתעלה על הרף המוכר בדרך כלל בסדרות טלוויזיה, באתר מעריב אונליין, 23 בינואר 2021
3. ↑  אבנר שביט‏, "צילמתי סדרה במרוקו בלי טובות מביבי, ולפני שעשה הסכם רק כדי להאדיר את שמו", באתר וואלה!‏, 24 בינואר 2021
4. ↑  איתמר רונאל, ‏והשמש יורדת ושום אור אינו עולה, באתר ‏מאקו‏, 22 בינואר 2021
**אינקודה** הייתה חברה לשיווק בשר שהביאה בשר מאריתריאה לישראל.

תולדות החברה
------------

החברה הוקמה בשנת 1951 על ידי יעקב מרידור. החברה רכשה מפעל לשימורים באסמרה, הביאה שוחטים מישראל והובילה את הבשר בספינת קירור לנמל חיפה. המשלוח הראשון של הבשר לקראת חג הפסח בשנת 1952 התעכב מסיבות שונות והגיע רק באוגוסט 1952. הבאת הבשר נתקלה בקשיים שונים, בהם החרמת בשר בתעלת סואץ על ידי שלטונות מצרים. באפריל 1953, על רקע הקשיים הכלכליים, רכשה ממשלת ישראל 51% מהחברה ואשר בן נתן נכנס כנציג הממשלה בחברה. באותו זמן, הסכימה הממשלה לתת לחברה הלוואה להקמת מתקן קרור בג'יבוטי. בסוף 1955 רכשה הממשלה את יתרת מניות החברה. החברה סיפקה בשר קפוא ושימורים. הבשר שנקבע כטריפה נארז בקופסאות שימורים אך עלו קשיים במציאת שווקים לבשר זה. נבחנה האפשרות להוביל את הבשר לנמל אילת, אולם הדבר הצריך הקמת בית קירור גדול בנמל אילת. אפשרות נוספת הייתה הפלגה סביב יבשת אפריקה. הוחל אז בהקמת מפעל נוסף בדירדאווה. אולם לאחר שהצטברו הפסדים כבדים הופעל רק בית החרושת באסמרה והמתקנים בג'יבוטי ודירדאווה עמדו ריקים. המפעל באסמרה הוחכר לחברת סחרוב של עזריאל עינב ויוסי הראל. בשנים 1956-1957 ניהל את החברה מרדכי לימון ובשנים 1957-1958, ירחמיאל ירון.

בשנת 1959 נמכר המפעל בג'יבוטי. בשנת 1961, לאור הפסדים נוספים, הוחכרו המפעלים לחברה בריטית. חברת קנמיש, שהייתה שותפה בחברה לזמן מה, יצאה ממנה בהפסד.

בשנת 1964 מכרו האחים עינב ויוסי הראל את החברה לבוריס גבירצמן, יהודי מקומי. החברה המשיכה לשווק בשר אל תוך שנות השבעים.

פעילות המוסד
------------

בשנים 1955-1964 שימשה החברה ככיסוי לפעילות המוסד במזרח אפריקה. במסגרת זאת, אשר בן נתן ניהל את החברה בשנים 1953-1956 ודוד קרון עבד בחברה כקניין בשר בשנים 1957-1959.

קישורים חיצוניים
----------------

* יובל אליצור, נס באינקודה אחרי 7 שנות שערוריות, מעריב, 10 ביולי 1959

הערות שוליים
------------

1. ↑  היה זה כ-40 שנה לפני שאריתריאה קיבלה עצמאות מאתיופיה
2. ↑  הבשר מחבש - לחג הפסח, חרות, 23 בינואר 1952
3. ↑  הגיע המטען הראשון של בשר מאריתריאה, חרות, 28 באוגוסט 1952
4. ↑  בעוד חדש יגיע בשר מארגנטינה, חרות, 17 בדצמבר 1952
5. ↑  הממשלה - שותפת לחברה לייבוא בשר, מעריב, 23 באפריל 1953
6. ↑  יוסף קלארמן, א. בן נתן השתחרר מתפקידו באינקודה בשנת 1956, מעריב, 2 באוגוסט 1978
7. ↑  הממשלה מוכנה לתת מלוה ל"אינקודה", חרות, 1 במאי 1953
8. ↑  פנחס יורמן, גשר של בשר, דבר, 26 באפריל 1957
9. ↑  חברת אינקודה מרחיבה מפעלי הבשר שלה בחבש, דבר, 17 בינואר 1957
10. ↑  האחים סחרוב - שותפים באינקודה, חרות, 3 בפברואר 1958
11. ↑  י. משולח, מפעלי "אינקודה" בחבש הוחכרו למשקיעים פרטיים, דבר, 7 בספטמבר 1958
12. ↑  ייצור סדיר במפעל "אינקודה" באסמרה, דבר, 2 בפברואר 1959
13. ↑  החל בעליה ב' וחדר למרחבי אפריקה, מעריב, 8 בספטמבר 1959
14. ↑  אינקודה מפתחת מפעליה בחבש, חרות, 17 בינואר 1957
15. ↑  נציגי אינקודה יצאו לחבש, חרות, 13 בפברואר 1958
16. ↑  נמכר מפעל "אינקודה" בג'יבוטי, דבר, 28 במאי 1959
17. ↑  שמואל שגב, מפעלי אינקודה בחבש יימסרו בחכירה לחברה בריטית - בגלל מצוקה כספית, מעריב, 31 באוקטובר 1961
18. ↑  "קנמיש" תמכור חלקה ב"אינקודה", מעריב, 15 במאי 1962
19. ↑  שמואל שגב, מכרו את חברת אינקודה - קנו חווה בגבול סודאן, מעריב, 12 באוגוסט 1964
20. ↑  משולם עד, הבידור היחיד, דבר, 19 באפריל 1970
21. ↑  Disaster and Development in the Horn of Africa, page 50
22. ↑  Historical Dictionary of Israeli Intelligence, page 119
אליס אלדרדג' (באנגלית: Alice Alldredge; נולדה ב-1 בפברואר 1949) היא ביולוגית ימית ואוקיינוגרפית אמריקאית שמחקרה עוסק בשלג ימי, פלנקטון, חלקיקי הג'ל TEP במי ים, ובמחזור הפחמן. מחקרה נערך במעבדתה באוניברסיטת קליפורניה, סנטה ברברה ובשיתוף עם רשת LTER (Long-Term Ecological Research) (אנ') בפולינזיה הצרפתית.

ביוגרפיה
--------

אליס לואיס אלדרדג' נולדה ב־1949 בדנוור, קולורדו, ארה''ב. בזמן שאביה, שהיה מהנדס כימי, הכניס אותה למדע, אלדרדג' מספרת שאמה הספרנית הייתה המודל לחיקוי האמיתי, שלימדה אותה שאישה יכולה לעשות כל מה שתרצה. לאחר שהשלימה תואר ראשון בביולוגיה בקארלטון קולג' בשנת 1971, היא המשיכה לדוקטורט באוניברסיטת קליפורניה-דייוויס ב־1975. לאחר קבלת הדוקטורט המשיכה ישירות למחקר פוסט-דוקטורנט במכון האוסטרלי למדעי הים אותו השלימה בין השנים 1975-1976

בשנת 1976, אלדרדג' הצטרפה לפקולטה של אוניברסיטת קליפרוניה, סנטה ברברה. שם ביצעה מחקרים על שלג ימי הנוצר מאצות, חיידקים, חומרי צואה ופסולת. השלג יכול לקחת שבועות לשקוע לקרקעית האוקיינוס, שם הוא מהווה מקור מזון עיקרי לפלנקטון. היא מצאה ששלג ימי שוקע במהירות המספיקה לספק כמויות משמעותיות של פחמן אורגני לאוקיינוס. מחקרים אלה וגילויה של חלקיקי הג'ל TEP (Transparent Exopolymer Particles) שקריטיים להיווצרות שלג ימי תרמו להבנת מאפייניו, המשמעות האקולוגית שלו וקידמו באופן משמעותי את התחום.

מחוץ לעולם המדעי, אליס אלדרדג' מתעסקת במדיטציה מעל ל-25 שנים. היא מובילה קבוצת מדיטציה בסנטה ברברה, קליפורניה וקבוצת ישיבה באוניברסיטת קליפורניה, בהן היא מלמדת מדיטצית מיינדפולנס.

אליס אלדרדג' נבחרה להיות עמיתה באגודה האמריקאית לקידום המדע (אנ') (AAAS) ב־1990 ובאיחוד הגיאופיזי האמריקאי (אנ') (AGU) ב-1998. היא חלקה את מדליית הזהב של פרס הנרי בריאנט ביגלו עם דוקטור מארי ווילקוקס סילבר (אנ') ב־1992. ב־1996, היא קיבלה את פרס ההוראה במדע מאוניברסיטת קליפורניה, סנטה ברברה ומקארלטון קולג' ב־2011 המכירים במצוינותה בהוראה. אלדרדג' זכתה בפרס ג. אוולין האצ'ינסון מהחברה האמריקאית של אוקיינוגרפיה ולימינולוגיה (אנ') (ASLO) ב־2008, אשר מכיר במצוינות בתחומים אלה.

אלדרדג' הייתה אחראית התכנית לתואר שני במדע ימי באוניברסיטת קליפורניה, סנטה ברברה בין השנים 1995–2004, ואחראית מחלקת האקולוגיה, אבולוציה, ומדע ימי משנת 2004. מאז שנת 2005, אליס אלדרדג' חוקרת ב־LTER (Long Term Ecological Research) שנערך במוריאה (אנ'), פולינזיה הצרפתית העוקב בין השאר אחרי איכות המים, קצב גדילת פלנקטון, רמות הבקטריה במים, ומהירות שקיעת חלקיקים במים.

קישורים חיצוניים
----------------

* אליס אלדרדג' מקבלת את פרס ג. אוולין האצ'ינסון מ־ASLO
* אליס אלדרדג' באתר אוניברסיטת קליפורניה, סנטה ברברה
* פרסומים של אליס אלדרדג' בגוגל סקולר

הערות שוליים
------------

1. ↑  Vic Cox, It's no snow job, **Sea Frontiers; Miami** Vol. 40, Iss. 2, 1994
2. 1 2  Dana C. Wright, Roger Levesque, [   ], **Carleton College**, 2011, עמ' 12
3. ↑  Helen Schneider Lemay, G. EVELYN HUTCHINSON AWARD TO ALICE ALlDREDGE, ASLO, ‏March 2008
4. ↑  Alice Alldredge, New York Insight Meditation Center
5. ↑  LTER network / UC Santa Barbara, Alice Alldredge - Publications, Mo'orea Coral Reef LTER

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 7213 5505
* ORCID: 0000-0002-6993-8991

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אליס אלדרדג'"**.
**גבריאל דוס סנטוס מגאלאס** (באנגלית: **Gabriel dos Santos Magalhães;** נולד ב-19 בדצמבר 1997), הידוע בשם **גבריאל**, הוא כדורגלן ברזילאי, המשחק בעמדת הבלם בארסנל מהפרמייר ליג ובנבחרת ברזיל.

קריירת מועדונים
---------------

גבריאל נולד ברובע פיריטובה בסאו פאולו. בגיל 13 נסע גבריאל במשך 12 שעות באוטובוס לפלוריאנופוליס על מנת להתחיל את הקריירה שלו באוואי, אך חזר לסאו פאולו לאחר כשבוע עקב געגועים למשפחתו. אף על פי כן, גבריאל שקל מחדש את החלטתו וחזר לאוואי לאחר שבועיים, ובסופו של דבר הרוויח את חוזהו המקצועי הראשון בגיל 16. הוא המשיך להיות חלק מהקבוצה שהצליחה להעפיל לליגת העל הברזילאית ב-2017.

ב-31 בינואר 2017, הצטרף גבריאל לליל בליגת העל הצרפתית. לאחר מספר הופעות במדי ליל ב', הושאל גבריאל לטרואה בה שיחק תחת המאמן מרסלו בייאלסה לפני שהצטרף לדינמו זאגרב, אך גם בקרואטיה מיעט לשחק. ב-2018 חזר גבריאל לליל וערך 14 הופעות ואף כבש את שערו הראשון בקבוצה בניצחון 1–5 על פריז סן ז'רמן באפריל 2019.

בעונה שלאחר מכן, עונת 2019/2020, החל גבריאל לשחק באופן קבוע יותר והפך לשחקן הרכב. כמו כן פתח בהרכב הקבוצה בכל ששת המשחקים בליגת האלופות.

ב-1 בספטמבר 2020 הודיעה ארסנל על החתמתו של גבריאל בחוזה ארוך טווח.

ב-12 בספטמבר, במשחק הפתיחה בפרמייר ליג של ארסנל בעונת 2020/2021, ערך גבריאל את הופעת הבכורה בקבוצה ואף כבש את השער השני בניצחון הקבוצה 0–3 על פולהאם. את עונת 2021/2022 סיים עם חמישה שערים.

קריירה בינלאומית
----------------

גבריאל זומן לייצג את ברזיל את נבחרת עד גיל 20 באליפות דרום אמריקה 2017. סך הכל ערך שבע הופעות במדי הנבחרת.

ב-9 בספטמבר 2023, ערך את הופעת הבכורה בנבחרת ברזיל הבוגרת בניצחון 1-5 על נבחרת בוליביה במסגרת מוקדמות מונדיאל 2026.

תארים
-----

#### דינמו זאגרב

* אליפות הליגה הקרואטית: 2017/2018
* הגביע הקרואטי: 2017/2018

**ארסנל**

* מגן הקהילה: 2023

קישורים חיצוניים
----------------

ויקישיתוף מדיה וקבצים בנושא **גבריאל** בוויקישיתוף
* גבריאל, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  PROSPECT | Gabriel Magalhães | Get French Football News, www.getfootballnewsfrance.com
2. ↑  Avaí Futebol Clube » Gabriel, web.archive.org, ‏25 באפריל 2017
3. ↑  LOSC - Gabriel DOS SANTOS MAGALHAES (2019 - 2020) | Lille LOSC, www.losc.fr (ארכיון)
4. ↑  Gabriel is a Gunner! | Defender joins Arsenal, www.arsenal.com (באנגלית)
**כמו צמח בר** הוא אלבומה ה-14 של הזמרת חוה אלברשטיין שיצא בשנת 1975.
האלבום מורכב ברובו משירי משוררים, ומרבית שיריו הפכו לנכסי צאן ברזל בתרבות העברית.
האלבום יצא לאור בחברת התקליטים CBS ישראל, והופק מוזיקלית ברובו על ידי מתי כספי. עוד השתתפו בהפקתו חנן יובל, משה וילנסקי וג'רארד מישל כהן שעיבד את השיר "כמו צמח בר".

סקירה
-----

רבים מהשירים באלבום מתארים חוויות של שכול ואובדן או של געגועים וזיכרונות ילדות. בעקבות כך הפכו השירים מזוהים עם ימי זיכרון וימי אבל לאומיים, בייחוד לאור יציאתו לאחר מלחמת יום הכיפורים. השירים "את תלכי בשדה" ו"לכל איש יש שם" מושמעים בטקסי יום השואה, "אדבר איתך", "כמו צמח בר", "השכם השכם בבוקר "ו"חופים הם לפעמים" מושמעים בטקסי יום הזיכרון לחללי מערכות ישראל ו"שיר ליל שבת" שכיח בטקסי קבלת שבת. השיר ימי בנימינה הפך לאחד השירים המזוהים ביותר עם אהוד מנור לאחר מותו והשיר "פגישה לאין קץ" הוא בין הבולטים ביצירתו של נתן אלתרמן.

בשנת 2006 יצא האלבום במהדורה מחודשת, בה נכללה גם גרסת וידאו של השיר "כמו צמח בר" מהופעה חיה וכן ביצועי הופעה נוספים.

בעטיפת המהדורה המחודשת כתבה אלברשטיין: "כמו צמח בר היה תקליט של הזדככות, של רצון להפוך את התסכול, העלבון, האבל והכאב שעברו על כולנו אחרי מלחמת יום הכיפורים למשהו חיובי, לשינוי, לתקווה. היה בי צורך לנחם, לא לצעוק, לא להאשים. השירים בתקליט הזה מצאו אחד את השני כמו אנשים שמוצאים נשמות תאומות בתוך המון אדם. ואחר-כך מצאו השירים את האנשים שהיו זקוקים להם באותו רגע נתון בחייהם".

רשימת רצועות
------------


| כמו צמח בר |
| --- |
| מס' | שם | מילים | לחן | משך |
| 1. | אדבר איתך | רחל שפירא | אלונה טוראל | 3:16 |
| 2. | לכל איש יש שם | זלדה | חנן יובל | 3:14 |
| 3. | פגישה לאין קץ | נתן אלתרמן | נעמי שמר | 3:40 |
| 4. | האמנם (את תלכי בשדה) | לאה גולדברג | חיים ברקני | 3:30 |
| 5. | חופים הם לפעמים | נתן יונתן | נחום היימן | 3:50 |
| 6. | השכם השכם בבוקר | רחל שפירא | סשה ארגוב | 4:05 |
| 7. | ימי בנימינה | אהוד מנור | מתי כספי | 4:14 |
| 8. | כמו צמח בר | רחל שפירא | נחום היימן | 4:45 |
| 9. | שיר ליל שבת | יהודה עמיחי | משה וילנסקי | 3:25 |
| 10. | אחרי מותי | חיים נחמן ביאליק | ציפי פליישר | 4:22 |
| 11. | אמרה האשה | תרצה אתר | משה וילנסקי | 3:00 |
| 12. | שלכת | אמנון בקר | ינון נאמן | 3:00 |
| **משך כולל:** | **44:21** |

קישורים חיצוניים
----------------

* יוסי חרסונסקי, כמו צמח בר, מעריב, 26 באוגוסט 1975
* 

מודעת פרסום ליציאת התקליט, מעריב, 22 באוקטובר 1975

* ביקורת על האלבום (הוצאה מחודשת), אתר yosmusic.com
* כמו צמח בר (אלבום), באתר "פזמונט"
* נדב הולנדר, כה רחוקה, באתר nrg‏, 19 בינואר 2006
**נטליה נורה ראמוס כהן** (באנגלית: **Nathalia Norah Ramos Cohen**; נולדה ב-3 ביולי 1992) היא שחקנית אמריקאית-יהודייה. התפרסמה בזכות תפקידה הראשי בסדרה "בית אנוביס", ובסרט "בראץ: הסרט".

ביוגרפיה
--------

ראמוס נולדה במדריד, ספרד. אימה היא יהודייה מאוסטרליה במקור, ואביה הוא זמר הפופ הספרדי חואן קרלוס ראמוס וקארו, הידוע בשם הבמה שלו, "Ivan"- איוון (אנ'). יש לה אח צעיר יותר בשם מייקל. היא ומשפחתה עברו להתגורר במלבורן, אוסטרליה בהיותה בת שנתיים, וכשראמוס הייתה בת ארבע, עברה להתגורר במיאמי ביץ', פלורידה בארצות הברית, שם למדה במספר מוסדות חינוך ובשנתה הראשונה בתיכון למדה זמן קצר בתיכון מיאמי ביץ' (אנ'), עד שעברה להתגורר בלוס אנג'לס שם למדה בתיכון בוורלי הילס (אנ').

בשנת 2018 סיימה את לימודיה באוניברסיטת דרום קליפורניה עם תואר ראשון במדעי המדינה עם התמקדות בפוליטיקה של דרום-מזרח אסיה.

קריירה
------

היא התפרסמה לראשונה בגיל 13 כשהופיעה בשני פרקים בסדרה הקומית "משפחה בהפרעה".

בשנת 2007 קיבלה ראמוס את תפקידה הקולנועי הראשון בסרט הלייב אקשן "בראץ: הסרט", המבוסס על סדרת בובות האופנה "בראץ". בסרט גילמה את אחת הדמויות הראשיות, יסמין.
ב־2008 השתתפה בסדרה "טרו ג'קסון" בניקלודיאון בתפקיד אורח שלדוגמנית על, דקוטה.
ב-2009 השתתפה בדרמה הבריטית העצמאית "31 מזרח 62 צפון".

בשנים 2011–2012 ראמוס כיכבה בסדרת המתח "בית אנוביס", של ערוץ ניקלודיאון, בה שיחקה את נינה מרטין, ילדה אמריקאית המגיעה לבית אנוביס שבעקבות הגעתה מתעוררים מקרים מוזרים הקשורים למיתולוגיה המצרית. לאחר העונה השנייה הודיעה ראמוס כי לא תשחק בעונה השלישית משום שהיא רוצה לסיים את לימודיה במכללה. לאחר סיום שידור העונה השלישית הודיעה כי אם תהיה עונה רביעית, היא תשתתף בה.

ב-2013 כיכבה בסרט האימה "The Damned". ב-2014 השתתפה בסדרה "הוחלפו בלידתן".

חיים אישיים
-----------

ראמוס הפכה לאזרחית אמריקאית ב-2 ביוני 2016.

ב-28 בדצמבר 2021, ראמוס נישאה לדרק אן לאחר 13 שנות זוגיות, והודיעה ב-14 בינואר 2022 על הריונה עם ילדה הראשון.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2007 | בראץ: הסרט | יסמין |  |
| 2009 | *31 North 62 East* | רייצ'ל |  |
| 2013 | *Dean Slater: Resident Advisor* | האנה |  |
| *The Damned* | ג'יל ריינולדס |  |
| 2015 | *Seoul Searching* | מוניקה |  |
| 2016 | *Wildflower* | קלואי מורי |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2005 | משפחה בהפרעה | הופ לובלו | פרק: "Notapusy" |
| 2008 | טרו ג'קסון | דקוטה נורת' | פרק: "Babysitting Dakota" |
| 2011 - 2012 | בית אנוביס | נינה מרטין | תפקיד ראשי (עונות 2-1); 150 פרקים |
| 2014 | הוחלפו בלידתן | גרטשן | 2 פרקים |

קישורים חיצוניים
----------------

ויקישיתוף מדיה וקבצים בנושא **נטליה ראמוס** בוויקישיתוף
* 

* אתר האינטרנט הרשמי של נטליה ראמוס
* נטליה ראמוס, ברשת החברתית אקס (טוויטר)

* נטליה ראמוס, ברשת החברתית אינסטגרם

* נטליה ראמוס, במסד הנתונים הקולנועיים IMDb (באנגלית)

* נטליה ראמוס, באתר AllMovie (באנגלית)

* נטליה ראמוס, באתר Rotten Tomatoes (באנגלית)

* נטליה ראמוס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4685179
* GND: 1065838166
* ICCU: DDSV289320
* ISNI: 0000 0001 1648 1089
* LCCN: no2008022515
* NTA: 305390880
* VIAF: 56411822
* WorldCat: lccn-no2008022515

 |
**מסיב וינסון** (באנגלית: **Vinson Massif**) הוא מסיב ברכס סנטינל שבאנטארקטיקה. **הר וינסון**, ההר הגבוה ביותר ביבשת, מצוי בתחומו, ומתנשא לגובה 4,892 מטר. הוא ממוקם כ-1,200 קילומטר מהקוטב הדרומי. בסיסו הוא גוש סלע גדול באורך כ-21 ק"מ ורוחב 13 ק"מ. הוא מתנשא מעל מדף הקרח רון-פילכנר סמוך לבסיסו של חצי האי האנטארקטי. בקצהו הדרומי של המסיב מתנשאת פסגה גבוהה נוספת, הר קראדרוק (4,650 מטר).

היסטוריה
--------

התגלה לראשונה על ידי מטוס של הצי האמריקאי ב-1958. ב-1961 קיבל מסיב וינסון את שמו מן הוועדה המייעצת לשמות אנטארקטיים (US-ACAN), על שם קרל וינסון, חבר בקונגרס האמריקאי ממדינת ג'ורג'יה, כאות הוקרה על תמיכתו בחקר אנטארקטיקה. ב-1 בנובמבר 2006, קבעה הוועדה שהר וינסון ומסיב וינסון הם ישויות נפרדות.

ב-1963 התחילו שתי קבוצות ממועדון הטיפוס האלפיני האמריקאי להפעיל לחץ על המועצה הלאומית למדע לממן משלחת טיפוס על ההר. **הר וינסון** היא הפסגה הגבוהה ביותר באנטארקטיקה, 4,892 מ' גובהה. היא נמצאת בחלקה הצפוני של הרמה שבשיאו של מסיב וינסון, בחלקו הדרומי של קו הגובה העיקרי של רכס סנטינל, כ-2 ק"מ צפונית לפסגת הוליסטר. ב-1966 אוחדו שתי המשלחות ובראש המשלחת המאוחדת עמד ניקולאס קלינץ'. בדצמבר של אותה שנה, העביר חיל הים את המשלחת מהעיר קרייסטצ'רץ' בניו זילנד לבסיס צבאי אמריקאי באנטארקטיקה. משם עברו במטוס סקי (הרקולס C-130) אל רכס הרי הסנטינל. כל חברי המשלחת הצליחו להגיע לפסגה. הקבוצה הראשונה, שמנתה ארבעה מטפסים, עמדה על ראש ההר ב-18 בדצמבר 1966. עוד 4 הגיעו ב-19 ושלושת האחרונים ב-20 לחודש. משלחת מ-2001 הייתה הראשונה לטפס בנתיב המזרחי, וגם ערכה מדידות GPS של גובה הפסגה. נכון ל-2010, ניסו 1,400 מטפסי הרים להגיע אל פסגת הר וינסון.

הטיפוס על הר וינסון אינו קשה במיוחד מבחינה טכנית, מעבר לסכנות הרגילות של מסע רגלי באנטארקטיקה.

ההר זכה לתשומת לב ציבורית הודות להיותו חלק מאתגר הטיפוס: שבע הפסגות, אל הפסגה הגבוהה בכל יבשת. בין השנים 1985–2000 הדריכה חברת Adventure Network International, שהיא היחידה הרשאית להעלות מטפסים באופן פרטי, יותר מ-450 לקוחות אל הפסגה.

קישורים חיצוניים
----------------

ויקישיתוף מדיה וקבצים בנושא **מסיב וינסון** בוויקישיתוף
* וינסון מסיב באתר של דורון אראל
* אתר לייב סיינס, מאונט וינסון אנטארקטיקה
* מסיב וינסון, באתר אנציקלופדיה בריטניקה (באנגלית)

| שבע הפסגות |
| --- |
| 

|  |
| --- |
| **אוורסט** (אסיה) • **אקונקגווה** (אמריקה הדרומית) • **הר דנאלי** (אמריקה הצפונית) • **קילימנג'רו** (אפריקה) • **מון בלאן** או **אלברוס** (אירופה) • **וינסון מסיב** (אנטארקטיקה) • **פונצ'אק ג'איה** או **קושצ'ושקו** (אוקיאניה) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544645605171
* GND: 4560008-9
* LCCN: sh2004002189
* SUDOC: 183349989
* VIAF: 49148570651724311357
* WorldCat (עם VIAF): 49148570651724311357

 |
**איבון מדלן בריל** (אנגלית: **Yvonne Madelaine Brill**; ‏30 בדצמבר 1926 - 27 במרץ 2013) הייתה מדענית קנדית ואזרחית ארצות הברית, היא ידועה בעיקר בזכות פיתוח טכנולוגיות טילים והנעה סילונית ושותפותה במיזמים שונים של נאס"א וארגון הלוויינים הניידים הבינלאומי (IMSO).

תולדות חייה
-----------

בריל נולדה בוויניפג להורים שהיגרו מבלגיה. היא למדה כימיה ומתמטיקה באוניברסיטת מניטובה, משום שבתור אישה לא יכלה להתקבל ללימודי הנדסה.

בריל התמקדה במחקר ופיתוח הנעה סילונית רקטית ובשנות השישים פיתחה מנוע המשתמש בדלק נוזלי מבוסס הידרזין כמחמצן יחיד עקב יעילותו והנוחות היחסית בשימוש בו. פיתוחיה הובילו למנועים בעלי ביצועים משופרים שאפשרו לנאס"א הטסה לחלל של מטענים כבדים יותר והארכת זמן המשימה. בשנת 1974 רשמה את המנוע שהמציאה, ושהפך לסטנדרטי בתחום, כפטנט.

בין הישגיה, פיתוח מערכת ההנעה של TIROS, שהיה הלוויין הראשון בעל יכולת חישה מרחוק של כדור הארץ, ששוגר ב-1960; פיתוח מערכת ההינע של המשגר Nova שפותח על ידי נאס"א ב-1962 במסגרת תוכנית ג'מיני ושימש מדגים למשגרי סטורן 5 ושיגור Explorer 32, הלוויין הראשון למחקר האקסוספירה. כן הייתה חברה בצוות התכנון של מארס אובזרבר, הגשושית הרובוטית ששוגרה על ידי נאס"א ב-1992 על מנת לחקור את מאדים ועקבותיה אבדו בכניסה לאטמוספירה שלו.

בריל נפטרה מסרטן השד, בת 88 בפרינסטון.

פרסים והוקרה
------------

בשנת 1987 נבחרה לאקדמיה הלאומית להנדסה (National Academy of Engineering) 
ב-2001 הוענקה לה מדליית השירות הציבורי המצוין של נאס"א (NASA Distinguished Public Service Medal)‏ וב-2011 העניק לה נשיא ארצות הברית ברק אובמה את המדליה הלאומית לטכנולוגיה ויזמות (National Medal of Technology and Innovation).

קישורים חיצוניים
----------------

ויקישיתוף מדיה וקבצים בנושא **איבון בריל** בוויקישיתוף
* פרופיל באתר משרד הפטנטים של ממשל ארצות הברית
* Pioneer Canadian rocket scientist dead at age 88, נקרולוג בטורונטו סאן, 30 במרץ 2013
* Pioneering Rocket Scientist Yvonne Brill Dies at 88, נקרולוג באתר space.com
* ראיון מצולם עם בריל, סרטון באתר יוטיוב
* איבון בריל, באתר "Find a Grave" (באנגלית)

הערות שוליים
------------

1. ↑  פטנט מספר 3,807,657, DUAL THRUST LEVEL MONOPROPELLANT SPACECRAFT PROPULSION SYSTEM
2. ↑  Yvonne Brill, a Pioneering Rocket Scientist, Dies at 88, נקרולוג בניו יורק טיימס, 30 במרץ 2013
3. ↑  חברי האקדמיה הלאומית להנדסה

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016084666
* VIAF: 40146937865713832703
* WorldCat: lccn-no2016084666

 |
**דייגו דמה** (בגרמנית: **Diego Demme**, נולד ב-21 בנובמבר 1991 בהרפורד שבגרמניה) הוא כדורגלן גרמני ממוצא איטלקי המשחק בנאפולי מהסרייה א' בעמדת הקשר אחורי.

קריירת מועדונים
---------------

דמה גדל בנוער של ארמיניה בילפלד, ובשנת 2010 החל לשחק בקבוצה הבוגרת, ששיחקה אז בבונדסליגה השנייה. בעונת הבכורה שלו, 2010/11, בה ערך 10 הופעות ליגה, נשר דמה עם הקבוצה לליגה הגרמנית השלישית. את עונת 2011/12 פתח דמה בארמיניה בילפלד, והפך לשחקן הרכב קבוע. בפגרת החורף של העונה עבר לפאדרבורן 07, ששיחקה אז בבונדסליגה השנייה. דמה השתלב בקבוצה במהרה, וסייע לה לסיים את העונה במקום החמישי. בעונת 2012/13 דמה ערך 29 הופעות ליגה וסיים עם פאדרבורן במקום ה-12 בבונדסליגה השנייה. בעונת 2013/14 דמה המשיך להציג יכולת גבוהה בפאדרבורן, אך עזב את הקבוצה במחצית העונה, על מנת להשתלב בר.ב. לייפציג, מועדון שנבנה באותם ימים עם שאיפות גבוהות להגיע לצמרת הכדורגל הגרמני. דמה השתלב היטב בלייפציג, והעפיל עם המועדון בתום עונת 2013/14 לבונדסליגה השנייה, וגם פאדרבורן זכתה להעפיל לבונדסליגה בסיום העונה, כך שדמה בעצם סייע לשתי קבוצות לעלות ליגה באותה עונה.

בעונת 2014/15 דמה ערך 30 הופעות ליגה במדי ר.ב. לייפציג, אך כשל להעפיל עם הקבוצה לבונדסליגה. בעונת 2015/16 דמה השיג עם ר.ב. לייפציג העפלה היסטורית לבונדסליגה, כשהוא שיתף פעולה בקישור של הקבוצה עם אמיל פורסברג ודומיניק קייזר. בעונת 2016/17 היה דמה שותף לעונה טובה מאוד של ר.ב. לייפציג שסיימה במקום השני בבונדסליגה כבר בעונת הבכורה שלה, כשהוא מציג יכולת יציבה בקישור ושיתוף פעולה עם פורסברג ונאבי קייטה.

ב-11 בינואר 2020 חתם דמה בנאפולי.

קריירה בינלאומית
----------------

דמה זומן לסגל נבחרת גרמניה לגביע הקונפדרציות 2017 על ידי המאמן יואכים לב, בזכות יכולתו הטובה במדי ר.ב. לייפציג. את הופעת הבכורה במדים הלאומיים ערך דמה ביוני 2017, בניצחון 0–7 על נבחרת סן מרינו במסגרת מוקדמות מונדיאל 2018. דמה נכנס כמחליף במשחק זה בדקה ה-75 במקום יוליאן דראקסלר. לאחר מכן נפצע דמה באימון, ונופה מהסגל לגביע הקונפדרציות.

קישורים חיצוניים
----------------

ויקישיתוף מדיה וקבצים בנושא **דייגו דמה** בוויקישיתוף
* דייגו דמה, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**רכבת החיים** (בצרפתית: ***Train de vie***) הוא סרט קולנוע צרפתי בבימויו של ראדו מיכאילאנו (Radu Mihăileanu). הסרט שיצא להקרנות בבתי הקולנוע בשנת 1998, גרף פרסים רבים בפסטיבלים שונים בעולם. הסרט הופק ויצא במקביל לסרט "החיים יפים", אך לא זכה להד תקשורתי עולמי כמותו. בדומה לסרטים "החיים יפים" ו"יעקב השקרן", מציג "רכבת החיים" את השואה כטרגיקומדיה, תוך שימת דגש על הפן המוזיקלי וההומוריסטי ועל מגוון דמויות.

רקע
---

לפני תחילת ההפקה שלח מיכאילאנו את התסריט לרוברטו בניני כדי לשכנעו לקבל תפקיד בסרט, אך בניני סירב בטענה שהוא עובד על הסרט שלו "החיים יפים".

עלילה
-----

עלילת הסרט מתרחשת בשטעטל קטן במזרח אירופה. ערב אחד בשנת 1941 מגיע שלמה, שוטה העיירה, ובפיו חדשות: כל היהודים מהיישובים הסמוכים נרצחים על ידי הגרמנים או מגורשים ליעדים לא ידועים, ועיירתם היא הבאה בתור. מועצת חכמי הכפר מתכנסים כדי למצוא דרך להציל את הקהילה, אך דווקא שלמה הוא שמציע את הרעיון המבריק – "לסדר" את הנאצים על ידי רכבת גירוש מזויפת: תושבי השטעטל ירכשו קרונות וקטר, ויובילו את עצמם ברכבת – שבה חלקם יהיו בתפקיד היהודים וחלקם בתפקיד הגרמנים – הלאה מסכנת ההשמדה באירופה אל ביטחון אישי בארץ ישראל.

התוכנית יוצאת לפועל, ובני העיירה חווים בדרכם הרפתקאות שונות ומשונות: ה"נאצים" נוטים לקחת את תפקידם ברצינות רבה מדי וה"קורבנות" מתחילים לקרוא לעצמם קומוניסטים ולהילחם ב"אויביהם", כאשר ברקע החשש המתמיד מפני הנאצים האמיתיים.

הדמויות הראשיות
---------------

* **שלמה**, שוטה העיירה – ליונל אבלנסקי (Lionel Abelanski)
* **רבי הכפר** – קלמן אררי (Clement Harari)
* **יענק'לה**, רואה החשבון של הכפר – ברונו אברהם-קרמר (Bruno Abraham-Kremer)
* **אסתר**, היפה של הכפר (שסביבה מתנהל קו העלילה הרומנטי) – אגתה דה לה פונטן (Agathe De La Fontaine)
* **יוסי**, היהודי הקומוניסט – מישל מולר (Michel Muller)
* **סמי**, אהובה של אסתר, המצטרף לקומוניסטים – מיכאי קאלין
* **מרדכי**, שמשחק את תפקיד הנאצי ברכבת – רופוס (Rufus)

בתפקיד שרה מופיעה מארי-ז'וזה נאט.

פסקול
-----

פסקול הסרט, שנכתב על ידי גוראן ברגוביץ', כולל מוזיקה רומנטית המשלבת נעימות כינור וחליל, מוזיקה חסידית ומוזיקה צוענית.

פרסים
-----

הסרט זכה במספר רב של פרסים, ביניהם:

* פרס הביקורת בפסטיבל הסרטים הבינלאומי של סאו פאולו, 1998
* פרס הביקורת בפסטיבל הסרטים של ונציה, 1998
* פרס אהוב הקהל בפסטיבל סאנדנס, 1999
* פרס דויד בקטגוריות הסרט הזר בפסטיבל דונאטלו, 1999
* פרס הסרט הזר בפסטיבל לאס וגאס, 2000

קישורים חיצוניים
----------------

* "רכבת החיים", במסד הנתונים הקולנועיים IMDb (באנגלית)
* "רכבת החיים", באתר AllMovie (באנגלית)
* "רכבת החיים", באתר Rotten Tomatoes (באנגלית)
* "רכבת החיים", באתר Box Office Mojo (באנגלית)
* "רכבת החיים", באתר Metacritic (באנגלית)
* "רכבת החיים", במסד הנתונים הקולנועיים KinoPoisk (ברוסית)
**מילט גאלאצר** (באנגלית: **Milton Galatzer**; 4 במאי 1907 – 29 בינואר 1976) היה שחקן בייסבול יהודי-אמריקאי ששיחק בקבוצות קליבלנד אינדיאנס וסינסינטי רדס מליגת ה-MLB בעמדת השדה החיצון.

חיים מוקדמים
------------

גאלאצר נולד בשיקגו לזוג יהודים-רוסים שהיגרו לארצות הברית. אחיו הגדול ברני נולד ברוסיה, ואחותו הצעירה מין נולדה בשיקגו. בעקבות המלצת גננת ממוצא אירי, החליפו הוריו של גאלאצר את שמות ילדיהם לשמות אמריקאים במקום שמותיהם העברים.

גאלאצר החל לשחק בייסבול בגיל צעיר, והמשיך לשחק בתקופת לימודיו בתיכון סמוך לביתו.

קריירה מקצועית
--------------

בשנת 1933 החל גאלאצר לשחק בקבוצת קליבלנד אינדיאנס מליגת ה-MLB למשך ארבע עונות. בעונת 1939 שיחק בקבוצת סינסינטי רדס ובסופה פרש ממשחק מקצועי. בעונת 1935 קבע שיא אישי עם ממוצע חבטות של 0.301 ב-93 משחקים.

לאחר פרישתו שירת מילט בצבא ארצות הברית במהלך מלחמת העולם השנייה. בתום שירותו הצבאי חזר לשיקגו, ולאחר מכן עבר לקליפורניה, שם חי לצד אחותו עד למותו שנתיים לאחר מכן. גלצר לא התחתן ולא היו לו ילדים. הוא נפטר בסן פרנסיסקו, קליפורניה, ונקבר בבית הקברות רידג' לאן בשיקגו.

קישורים חיצוניים
----------------

* מילט גאלאצר, באתר Baseball-Reference.com MLB
* מילט גאלאצר, באתר Baseball-Reference.com ליגות אחרות
* מילט גאלאצר, באתר The Baseball Cube
* מילט גאלאצר, באתר "Find a Grave" (באנגלית)
* Jewish Baseball News: Milt Galatzer
* Baseball Almanac: Milt Galatzer Stats
* Baseball-Reference.com

הערות שוליים
------------

1. ↑  "Milton Galatzer". Find A Grave. נבדק ב-21 בנובמבר 2012. `{{cite web}}`:  (עזרה)
חלוקת גאליה אחרי מותו של כלותאר ה-1
**גונדובלד** (**Gondovald** או **Gundowald** ‏ נקרא גם גונדואלד ובלומר; 568 לערך – 586 לערך). היה מתחזה, טוען לכתר, שהכתיר עצמו כמלך אקיטן בשנים 584-585.

על פי גרגוריוס מטור גונדובלד טען שהוא בן לא חוקי של כלותאר הראשון. הוא ואמו ניסו להוכיח זאת בעזרת עדים, אך כשלו במשימה ולכן גונדובלד ברח דרך איטליה לביזנטיון, עם תמיכה כספית מפלביוס מאוריסוס טיבריוס אוגוסטוס, קיסר האימפריה הביזנטית הוא חזר ותפס מספר ערים בדרומה של גאליה, כולל טולוז ופואטייה (Poitiers).

טריטוריה זו הייתה שייכת על פי דין לגונתרם, מלך בורגונדיה, אחד מבניו החוקיים של כלותאר. גונתרם יצא נגדו באומרו שגונדובלד הוא בנו של טוחן, ששמו הוא בלומר וכי הוא תפס את השלטון שלא כדין. גונדולד, שכוחותיו היו נחותים מכוחותיו של גונתרם, נמלט לקומאנז' (Comminges) וצבאו הושם במצור במבצר הקרוי כיום Saint-Bertrand-de-Comminges. המצור הצליח, בני הלוויה שלו מסרו את גונדובלד לגונתרם וגונדובלד הוצא להורג. במהלך המצור נהרס המבצר ולא נבנה מחדש במשך קרוב ל-500 שנה.

היסטוריונים בני המאה ה-19 ואילך מפקפקים בסיפור המסופר אצל גרגוריוס ובאמיתותו.

קישורים חיצוניים
----------------

ויקישיתוף מדיה וקבצים בנושא **גונדובלד** בוויקישיתוף

הערות שוליים
------------

1. ↑  Bachrach, Bernard S. 1994. *The Anatomy of a Little War: A Diplomatic and Military History of the Gundovald Affair (568–586)*. Boulder, CO: Westview Press
2. ↑  Historiae. VII, S. 14, 26-28, 30-38.

|  |  |
| --- | --- |
| בקרת זהויות עריכת הנתון בוויקינתונים | 
* GND: 119240866
* VIAF: 30342431
* WorldCat: viaf-30342431

 |
**רצח בני משפחת גביש** הוא פיגוע ירי שהתרחש ב-28 במרץ 2002 בהתנחלות אלון מורה. בפיגוע נרצחו רחל גביש, בעלה דוד, בנה אברהם ואביה יצחק קנר מירי של מחבל חמאס שחדר לביתם.

רקע
---

 ערך מורחב – **מרץ השחור**  

בחודש מרץ 2002, המכונה "מרץ השחור", ספגה ישראל את מספר האבדות הגבוה ביותר מבין כל חודשי האינתיפאדה השנייה. ביהודה ושומרון נרצחו למעלה מ־30 חיילים ואזרחים ישראלים, ובתחומי הקו הירוק נערכו 11 פיגועי התאבדות, שבהם נרצחו 81 ישראלים נוספים. לשם השוואה, בכל שלוש שנותיה של האינתיפאדה הראשונה נהרגו 90 ישראלים. כמעט לא חלף יום בחודש זה ללא פיגוע קטלני, ובסך הכל נרצחו 105 אזרחים ישראלים ונהרגו 26 חיילים ישראלים בחודש זה. שיאם של הפיגועים היה הפיגוע ההתאבדות במלון פארק בנתניה, בעיצומו של ליל הסדר (ב־27 במרץ 2002), ובו נרצחו 30 חוגגים. 

הפיגוע באלון מורה היה במוצאי יום טוב ראשון של פסח, יממה אחרי הפיגוע במלון פארק. באותו ערב הוחלט על יציאה למבצע חומת מגן.

הפיגוע
------

בליל 28 במרץ, חדר המחבל אחמד עבדל ג'וואד ממחנה הפליטים עסכר בשכם, אל היישוב אלון מורה הסמוך. המחבל עבר את הגדר המקיפה את אלון מורה (שלא הייתה אלקטרונית), והצליח לחדור לבית משפחת גביש בשכונה א' ביישוב. סמוך לשעה 20:30 בערב הוא נכנס לקומה הראשונה בבית, ופתח בירי. ארבעה מבני המשפחה נהרגו מאש המחבל: בני הזוג רחל ודוד גביש; בנם אברהם, קצין סיירת מטכ"ל, בן 25; ויצחק קנר, אביה של רחל. אחיו של אברהם הביא לו את רובהו האישי, אך אברהם לא הצליח לבצע ירי לעבר המחבל.

שלושה בני משפחה נוספים ששהו בבית הצליחו להסתתר מפני המחבל בקומה השנייה, והזעיקו את כיתת הכוננות של היישוב. במקום החלו חילופי אש בין כיתת הכוננות לבין המחבל, שהתבצר בקומה הראשונה, כאשר במקביל חולצו בני המשפחה בסולמות מהקומה השנייה.

חיילי צה"ל, כוח מיוחד של מג"ב וכיתת כוננות כיתרו את הבית והסתערו עליו. במשך מספר שעות סרקו הכוחות בזהירות מרבית את הבית ורק כחמש שעות לאחר תחילת האירוע פרצו לחדר בו שהה המחבל ומצאו את גופתו. לא ברור באיזה שלב של האירוע נהרג. בהוראת צה"ל נותרו תושבי אלון מורה בבתיהם מתחילת האירוע ועד סופו. מותם של האם, אביה ובנה נקבעו במקום. דוד גביש הועבר במצב אנוש לבית החולים תל השומר, שם נפטר על שולחן הניתוחים.

אחרית דבר
---------

גדודי עז א-דין אל-קסאם, הזרוע הצבאית של חמאס, קיבלה אחריות על הפיגוע.

במרץ 2016, כ-14 שנה אחרי הפיגוע, ניסתה מחבלת פלסטינית חמושה בסכין לחדור לבית אחד מבני משפחת גביש בקדומים, אך היא נתפסה מיד.

קישורים חיצוניים
----------------

* ורד כהן ברזילי ומוטי גל‏, מחבל הרג 4 מבני משפחת גביש בביתם, באתר וואלה!‏, 29 במרץ 2002

הערות שוליים
------------

1. ↑  על פי הספר "כיפה סרוגה - נשק בהצלב" / אילן כפיר ודני דור
2. ↑  יפעת עמיאל, ראיון עם אביגדור גביש, "20 שנה לרצח משפחת גביש: הבן שניצל מהפיגוע מוציא אלבום פיוטים", כאן 11, 9 באפריל 2022
3. ↑  בני טוקר, 14 שנים אחרי הטבח: נס בבית משפחת גביש, באתר ערוץ 7, 9 במרץ 2016
4. ↑  אלישע בן קימון, 14 שנה אחרי: מחבלת ליד בית האיש ששכל בפיגוע 4 מקרוביו, באתר ynet, 9 במרץ 2016
פירוש נוסף ערך זה עוסק במשפחה של עופות. אם התכוונתם לחימוש משוטט מתוצרת אלביט מערכות, ראו שרקרק.

**שרקרקיים** (שם מדעי: Meropidae) הם משפחת עופות אוכלי חרקים מסדרת הכחלאים. השרקרקים חיים ברחבי אפריקה ואסיה וכמה מינים חיים בדרום אירופה או באוסטרליה וגינאה החדשה. לישראל מגיעים המינים: שרקרק ירוק, שרקרק מצוי ושרקרק גמדי.

השרקרקים הם עופות צבעוניים בעלי מקור ארוך ודק, מותאם לתפיסה של חרקים מעופפים שונים. השרקרק הוא צייד מומחה של חרקים כולל דבורים וצרעות שמשופשפות לצד ענף מהארס שלהם. השרקרקים הם בין היצורים המעטים המאיימים על חרקים אלו. הם בונים את קינם בחורי סלעים שעל גדות נהרות.

מיון
----

במשפחת השרקרקיים ישנם שלושה סוגים. שני הראשונים הם סוגים גדולים שחיים ביערות באסיה. כל השאר שייכים לסוג שרקרק:

* סוג ומין יחיד שרקרק סגול-חזה (*Meropogon forsteni*)
* Nyctyornis
	+ שרקרק כחול-חזה (*Nyctyornis athertoni*)
	+ שרקרק אדום-פס (*Nyctyornis amictus*)
* שרקרק (*Merops*) - בו 24 מינים.

קישורים חיצוניים
----------------

ויקישיתוף מדיה וקבצים בנושא **שרקרקיים** בוויקישיתוף
* שרקרקיים, באתר ITIS (באנגלית)
* שרקרקיים, באתר NCBI (באנגלית)
* שרקרקיים, באתר Animal Diversity Web (באנגלית)
* שרקרקיים, באתר האנציקלופדיה של החיים (באנגלית)
* שרקרקיים, באתר GBIF (באנגלית)
* שרקרקיים, באתר אנציקלופדיה בריטניקה (באנגלית)

שרקרק מצוי תופס פרפר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282400005171
* GND: 4201754-3
* LCCN: sh85012796

 |
בתורת החבורות, **חבורה מוצגת סופית** (מ"ס) היא חבורה שיש לה הצגה עם מספר סופי של יוצרים ומספר סופי של יחסים. חבורה כזו אפשר לראות כאוסף המילים בקבוצה סופית של אותיות, בכפוף למספר סופי של תנאים המגדירים אלו מילים שקולות זו לזו.

סימון
-----

סימון מקובל ושימושי לחבורה מוצגת סופית הוא {\displaystyle \langle S\mid R\rangle } כאשר {\displaystyle S} היא קבוצת יוצרים ו-{\displaystyle R} קבוצה של יחסים. לדוגמה את החבורה הציקלית מסדר {\displaystyle n} ניתן לכתוב כ-{\displaystyle \mathbb {Z} \_{n}=\langle a\mid a^{n}=1\rangle }.

חבורות נוצרות סופית
-------------------

חבורות מוצגות סופית מהוות מחלקה חשובה של חבורות נוצרות סופית, אבל לא כל חבורה נוצרת סופית אפשר להציג באופן סופי. יש רק אָלֶף אֶפֶס חבורות מ"ס, לעומת אלף חבורות נוצרות סופית. משום כך, "כמעט כל" חבורה נוצרת סופית אינה ניתנת לתיאור באמצעות מספר סופי של יחסים. תוצאות אלה הוכיח ב-1937 B.H. Neumann, שגם נתן את הדוגמה המפורשת הראשונה לחבורה נוצרת סופית שאינה מ"ס.

לפי "משפט השיכון של Higman", חבורה נוצרת סופית אפשר לשכן בחבורה מוצגת סופית, אם ורק אם יש לה הצגה רקורסיבית.

ההגדרה
------

מתברר שהתנאי על סופיות מספר היחסים אינו תלוי בבחירת היוצרים: אם {\displaystyle G} חבורה מוצגת סופית, אז לכל קבוצת יוצרים סופית של {\displaystyle G} קיימת קבוצת יחסים סופית המגדירה את החבורה. קיומה של הצגה סופית היא תכונה גאומטרית: כל חבורה שהיא קוואזי-איזומטרית לחבורה מוצגת סופית, מוצגת סופית בעצמה.

דוגמאות עיקריות
---------------

כל הרחבה של חבורה מ"ס בחבורה מ"ס היא מ"ס בעצמה. כל חבורה נילפוטנטית נוצרת סופית היא מ"ס. יתרה מזו, כל חבורה פולי-ציקלית נוצרת סופית היא מ"ס. מאידך, יש חבורות פתירות נוצרות סופית, שאינן מ"ס.

החבורה היסודית של כל יריעה חלקה קומפטית היא מ"ס. ולהפך: כל חבורה מ"ס היא החבורה היסודית של יריעה קומפקטית חלקה כלשהי מממד 4.

כל סריג בחבורת לי ממשית קשירה הוא מ"ס. לעומת זאת, החבורה 
{\displaystyle \operatorname {SL} \_{3}(\mathbb {F} \_{q}[t])} אינה מ"ס לכל חזקת ראשוני {\displaystyle q}. החבורות 
{\displaystyle \operatorname {SL} \_{n}(\mathbb {F} \_{q}[t])}, 
{\displaystyle n\geq 4}, כן מוצגות סופית.

תכונות
------

אם {\displaystyle H} תת-חבורה מאינדקס סופי של חבורה {\displaystyle G}, אז אחת מהן מ"ס אם ורק אם השנייה כזו. התהליך לחישוב היחסים של {\displaystyle H} מתוך היחסים של {\displaystyle G} נקרא אלגוריתם ריידמייסטר-שרייר. 

בחבורות מוצגות סופית פשוטות, בעיית המילה פתירה. כך גם בכל חבורה מוצגת סופית שהיא residually finite; לעומת זאת יש חבורות נוצרות סופית עם הצגה רקורסיבית שהן residually finite אבל בעיית המילה בהן אינה פתירה.

### החבורה המוצגת-סופית האוניברסלית

קיימת "חבורה מוצגת סופית אוניברסלית", שהיא חבורה מוצגת סופית, שכל חבורה מוצגת סופית איזומורפית לתת-חבורה שלה. יש גם חבורה מוצגת סופית שכל חבורה עם הצגה רקורסיבית משוכנת בה (Higman, 1961).

הדרגה וה'חיסרון'
----------------

ה**דרגה** של חבורה מוצגת סופית שווה למספר היוצרים הקטן ביותר האפשרי עבורה. ידוע (Higman-Neumann-Neumann 1940) שכל חבורה מוצגת סופית אפשר לשכן בחבורה עם שני יוצרים ואותו מספר יחסים. החיסרון (deficiency) של חבורה מוצגת סופית הוא, לפי ההגדרה, ההפרש הגדול ביותר האפשרי בין מספר היוצרים למספר היחסים שלה. כל החבורות בעלות חיסרון חיובי הן אינסופיות. כל חבורה בעלת חיסרון > 1 מכילה עותק של החבורה החופשית על שני יוצרים.

לקריאה נוספת
------------

* Pierre de la Harpe, **Topics in Goemtric Group Theory**.
**כריך חמאת בוטנים וריבה** (באנגלית אמריקאית: **peanut butter and jelly sandwich** או בקיצור **PB&J**; באוסטרליה ובבריטניה: **peanut butter and jam sandwich**) הוא כריך פופולרי בעיקר בארצות הברית אך גם בקנדה, באוסטרליה ובבריטניה המכיל חמאת בוטנים וריבה של פירות (לרוב תותים או שזיפים).

הכריך פופולרי בארצות הברית , במיוחד בקרב ילדים; סקר משנת 2002 הראה שהאמריקאי הממוצע יאכל 1,500 כריכי חמאת בוטנים וג'לי לפני סיום התיכון.

לעיתים מוסיפים לכריך גם דבש, ממרח שוקולד, מרשמלו או סירופ מייפל.

בשנת 1968 יצרה חברת ג'י אם סמאקר (.The J.M. Smucker Co) את ממרח הגובר המיועד עבור כריך זה. ממרח הגובר כולל שכבות של חמאת בוטנים וריבה.

היסטוריה
--------

השילוב של חמאת בוטנים וריבה הפך פופולרי ברחבי ארצות הברית וברחבי העולם בתקופת מלחמת העולם השנייה עת שממרח חמאת בוטנים הייתה חלק ממנות הקרב שחולקו לחיילים כמו גם הריבה. החיילים שילבו את שני הממרחים יחד על מנת לשפר את טעמה המלוח של חמאת הבוטנים. גם בקרב אזרחי ארצות הברית הפך הכריך לפופולרי מאחר שבשנת 1943, בשל המלחמה, הונהג בארצות הברית קיצוב. בעוד שחמאה וממרחים אחרים ניתנו בהקצבה, חמאת הבוטנים נמכרה בלא הגבלה, כמו גם פירות שאיפשרו ייצור ריבות.

ראו גם
------

* כריך חמאת בוטנים, בננה וקותלי חזיר
* פלאפרנאטר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כריכי חמאת בוטנים וריבה** |

* עמרי אנדרס צורף, שיטת השקשוקה והגבינה הצהובה, מדריך הכריכים המושלם, באתר Mako
* ההיסטוריה של כריך חמאת הבוטנים והריבה, באתר טעמים(הקישור אינו פעיל)
* ההיסטוריה של הכריך (באנגלית)

הערות שוליים
------------

1. ↑  In the Know | Prepared Foods, www.preparedfoods.com (באנגלית)